  Туспуктэм: Руслан Нуриахметов Наталия Сильвестрова 2023-тӥ арын тулыспалысен толсурозь Ижкарын ужасьёслэн дэменлыкъёссылэн спартакиадазы ортчоз. Со сярысь радъясьёс ужрадлэн «ВКонтакте» мерлыко вотэсысь нимлыко огиназ ивортӥзы. Спартакиада ужбергатонниос (предприятиос) но кар огазеяськонъёс куспын кык группаосъя радъяськоз: 1-тӥ группа – 1 сюрслэсь трос ужасьёсын; 2-тӥ группа – 1 сюрслэсь трос ужасьёсын. Ӵошатсконъёс спортысь 15 амалъёсъя мынозы: куасъёсын бызьылон, шашкиен шудон, уян, ӝоквыл теннис, капчи атлетика, пляж воллейбол, мини-футбол, баскетбол 3x3, шахматэн шудон, велокросс, волейбол, бадминтон, дартс, бильярд, боулинг. Йылпумъянъёсты толсуре шараялозы. Спартакиадаез Ижкар администрациысь физкультурая, спортъя но егитъёсын ужан политикая управление радъя. Куриськонъёсты izhsport2@mail.ru электрон почтае 3-тӥ тулыспалозь келяны луоз. Куронъёс сярысь рос-просгес татысь яке 8(909)058-53-33 номеръя жингыртыса тодыны луоз. Тодэ вайытом, Пельнянь фестиваль улсын 11-тӥ тулыспалэ Иж тымет вылын тол бызьылонъёс ортчозы, озьы ик ӵужонболъя ӵошатконъёс радъялозы. Тегъёс: Ижкар Удмуртия ужасьёс ӵошатсконъёс Спорт  